Tidligere i The Big Bang Theory:
- Det er bare en smule modgang. - Nej, det er ikke.
Jeg har prøvet at slå igennem i ti år.
- Der er intet sket! - Du har da mødt mig undervejs.
Jeg har mødt dig.
Leonard Hofstadter,
vil du gifte dig med mig?
Sagde du lige "øh"?
OG NU...
- Det er en skandale. - Ja.
Universitetet tror, de kan gøre, som det passer dem.
Vi skal bare finde os i det.
Glem det, Sheldon.
Man knokler for nogen, og så er det takken.
De vil bare have, du bruger dine feriedage!
Men jeg vil ikke tage ferie.
Jeg vil ikke forklejne din oplevelse,
men jeg har andet at tænke på.
Nu igen?
Penny friede, du sagde ikke ja,
og nu tror du, du har mistet hende for evigt.
Hvordan kan det sammenlignes med,
at jeg bliver tvunget til at slappe af i et par dage?
- Det kan det ikke! - Nemlig!
Jeg går ind og taler med Penny.
Jeg går ind, tager min bedste pyjamas på,
finder en god bog frem og venter på, at dette mareridt slutter.
Penny.
Undskyld.
- Hej. - Hej.
Du må undskylde, jeg ikke har skrevet.
Jeg havde brug for at tænke lidt.
- Okay. - Bare kom ind.
Hvis du vil slå op med mig, så bare sig det.
- Leonard... - Glem, at jeg sagde det.
Du må godt hade mig, men bliv hos mig.
Det virkede for mine forældre.
Jeg vil ikke slå op med dig.
Godt.
Det er jeg glad for at høre.
Må jeg så godt knibe et par tårer?
- Nej, lad være med det. - Fint.
Du gjorde det rette i går. Jeg var langt ude i tovene.
Jeg var bare så frustreret, fordi min karriere er gået i stå.
Jeg forstår, og du skal bare vide,
at jeg støtter dig, uanset hvad du nu vil gøre.
Godt, for jeg har tænkt over det,
og hvis jeg vil gøre alvor af skuespillet,
kan jeg kun fokusere på det. Og for at det skal lykkes,
bør jeg sige mit job op på restauranten.
Hold da op.
- Det er et stort skridt. - Ja.
Før du foretager en overilet...
- Jeg har allerede sagt op. - Og det bakker jeg op om.
Tag mig nu med på arbejde.
Nej, du har ferie.
Hvad hvis der sker et stort videnskabeligt gennembrud i dag,
og jeg ikke får overværet det?
Tror du virkelig, der sker et gennembrud,
- der ikke involverer dig? - Nej, jeg ville narre dig.
Farvel.
Vent, Leonard!
- Tag mig med. - Nej!
- Vil du ikke nok? - Nej!
- Bare ærgerligt, jeg tager med. - Du bliver her, Sheldon!
- Men... - Bliv her, blev der sagt!
Jeg tager på arbejde.
Og du skal ikke følge efter mig.
Hej, Stuart.
- Hej. - Forskrækkede jeg dig?
Ja, men det sker efterhånden altid, når en kunde kommer herind.
- Hvad kan jeg gøre for dig? - Jeg har brug for noget hjælp.
Jeg kom til at ødelægge et af Howards tegneseriehæfter i morges,
- og jeg håber, det kan erstattes. - Hvad skete der?
Batman mødte sin overmand i mit krøllejern.
Det må ikke komme Gækkeren for øre.
En lille tegneserievits.
Måske ikke.
- Har du den? - Nej, den er ret sjælden.
Kan jeg få et par dage til at finde et eksemplar?
Jeg ville ellers gerne have det ordnet, inden Howard kommer hjem.
- Hvorfor så hurtigt? - Han siger altid,
at jeg skal være forsigtig med mit krøllejern,
og han skal helst ikke tro,
at han har ret i noget.
Jeg skal gøre mit bedste, men jeg kan ikke love noget.
Jeg arbejder for et medicinalfirma.
Hvis du kan skaffe hæftet i dag,
kan jeg til gengæld skaffe dig angstmedicin og lykkepiller.
Siger du det?
Kan du skaffe nogle af dem her?
Goddag, hr. Rottehjerne.
Der er ikke så meget bid i dig uden din krop, hva'?
- Er der nogen hjemme? - Hvad bringer jer her til?
Vi var på vej til frokost og ville høre,
- om du vil med? - Hvorfor det?
Sheldon er her ikke i denne uge,
så I tror måske ikke, jeg har andre muligheder?
Bare gas, jeg finder min pung.
Hej, Amy. Jeg...
Undskyld. Jeg vidste ikke, du havde selskab.
Det gør ikke noget. Bert, dette er Howard og Rajesh.
Det her er Bert.
- Hyggeligt at møde dig. - Hej.
Jeg ville vise dig
en turmalineret kvarts, vi har fået ind på laboratoriet.
Hvor er den smuk.
Bert kommer fra geologi.
Ved I, hvad en geolog og et pothoved har tilfælles?
I elsker at stene?
Ja.
- Nå, vi ses. - Du glemte din kvarts.
Den var faktisk til dig.
Farvel.
Han er flink.
Ja, fordi han kan lide dig.
Hvad for noget?
- Det passer ikke. - Han gav dig en fin sten.
Og hvad så? Det gør han hver dag...
Hvis du vil springe frokosten over
og finde din kæreste Bert, så er det helt i orden.
Han er ikke min kæreste.
Er du sikker? Han er høj, tynd og akavet.
Han lyder som din type.
Burde et ensomt menneske som dig gøre grin med mig?
Ja, bliv dog lidt voksen, Howard.
Hvad skal jeg gøre? Jeg vil ikke såre ham.
Måske tror han, du er ledig på markedet.
Ved han, du ser Sheldon?
Jeg har ikke bragt det på bane.
Der kan du bare se.
Ved Sheldon, at du ser Sheldon?
Hvem er det nu, du ser for tiden?
Ja, stop så, Howard.
- Hej, Sheldon. - Goddag.
Er alt i orden?
Jeg har ferie. Hvad tror du selv?
Hvorfor sidder du på trappen?
Leonard sagde, jeg skulle blive her.
God dreng.
- Hvor skal du hen? - Jeg har en masse ærinder.
Jeg skal lave kopier af mit portrætfoto,
sende dem ud til agenter
og tilmelde mig flere skuespiller-timer.
- Hyg dig med det. - Godt.
- Vil du med? - Mener du det?
Kom så. Kom så, ven. Så går vi.
Ned til bilen. Kom så.
Godt, mange tak.
De har et eksemplar i Capitol Comics.
- Fantastisk. - Nej. Jeg hader det sted.
Ejeren er en idiot.
Han skal altid få mig ned med nakken.
Det var da forfærdeligt.
Hvor ligger butikken?
Skal jeg ikke bare gå med dig?
Så sørger jeg for, han ikke tager dig ved næsen.
Tak, men du skal ikke lukke for min skyld.
Går det ikke ud over indtjeningen?
Om forladelse. Det var grimt sagt.
Har Penny virkelig sagt sit job op?
- Ja. - Hvad laver hun så i dag?
Det ved jeg ikke. Hun mener ikke, at jeg bakker op om beslutningen,
så hvis jeg ringer, virker det, som om jeg snager.
- Bakker du da op om det? - Ja, selvfølgelig.
Hun er en dygtig skuespiller. Jeg er stolt over, hun tager chancen.
- Det var sødt af dig. - Købte du den? Fedt!
Jeg må ringe, inden jeg glemmer ordlyden.
Hej.
- Hej, hvad så? - Hvordan går det?
Fejer du benene væk under Hollywood?
Faktisk er jeg på restauranten.
Du har fået dit job tilbage. Det er jeg glad for at høre.
Jeg ville ikke sige noget, men du har gjort det rette.
Det ville være sindssygt at blive gældsat nu.
Jeg er her bare for at aflevere min uniform.
Og det støtter jeg dig i.
Før vi begynder på meditationen,
så luk øjnene og forestil dig, at du befinder dig et fredfyldt sted.
Godt.
Jeg er inde i CERNs kollisionskammer.
Tag nu en dyb indånding gennem næsen.
Og pust ud.
Den havde jeg ikke set komme.
Træk vejret ind.
Lad mig gætte.
Og pust ud.
Skulle jeg måske trække vejret ind to gange i træk?
- Hvor er min limonade? - Jeg fik den ikke.
Et passende punktum for din karriere som tjener
at glemme min bestilling en sidste gang.
Synes du, det var en fejl, at jeg sagde mit job op?
Har jeg en limonade i hånden?
Jeg mener det.
Hvorfor spørger du?
Fordi jeg er vred på Leonard.
Er jeg en idiot?
Nej, det synes jeg ikke.
Mener du det?
Man opnår bedst et mål ved at hellige
al sin tid og energi til det.
Da jeg besluttede, jeg ville være fysiker,
tog jeg ikke et andet job, hvis det nu slog fejl.
Og det var ikke let, for ms. Pierson var opsat på,
at jeg skulle være duks det år.
Tak. Det havde jeg brug for at høre.
Hvorfor kan Leonard ikke forstå det?
Fordi han ikke er som os, Penny.
Vi er drømmere.
Jeg må huske at have et vindue på klem, når du er alene i bilen.
Hej, Bert.
Der er en stor sten- og mineraludstilling
i Santa Monica i næste uge, og...
Før du fortsætter, Bert, så må jeg...
Jeg har en kæreste.
Det er pinligt, det her.
Du troede, jeg ville invitere dig med til udstillingen.
Ville du da ikke det?
Jo.
Det er sødt af dig, men jeg har en kæreste.
Det siger I alle sammen.
Du vil bare ikke gå ud med mig,
fordi jeg har en frastødende personlighed.
Det passer ikke.
Min kærestes personlighed er også frastødende.
Den er meget værre end din.
Bare rolig. Jeg er vant til det.
Jeg er stor og ser mærkelig ud,
og ingen har lyst til at være sammen med mig.
Det må du ikke sige.
Det er okay. Jeg ved, jeg er en vanskabning.
Lad nu være, Bert.
Jeg vil meget gerne tage på udstilling med dig.
Fedt. Så skal vi på stævnemøde.
- Nej, vi skal ikke. - For sent!
Jeg har ikke set så mange mennesker i min butik,
siden bussen fra den koreanske kirke kørte gennem facaden.
- Hej, Stuart! - Jesse.
Lang tid siden. Hvor er du blevet grå.
Mit hår har samme farve som altid.
Jeg mente din hud.
Min veninde her har brug for et tegneseriehæfte...
og hun gik til dig ved en fejltagelse.
Godt, du ikke blev set derinde.
Hvilket hæfte skal du bruge?
Ja, det har jeg. Denne vej.
Også dig, joggingbukser?
Her er gratis popcorn.
Vil du have en kaffe?
- Espresso? Latte? - Nej tak.
Hvad med dig, Stu? En mocha? En scone?
Ruten til nærmeste suppekøkken?
- Hov, hov. - Det er bare gas.
Han ved, hvor suppekøkkenet ligger.
På Merton Avenue.
Jeg kan ikke lide den måde, du behandler min ven på.
Beklager.
- Vil du købe hæftet eller ej? - Ikke af dig.
Kom så, Stuart.
Ved du hvad, Jesse?
Du har måske en succesfuld forretning
og den slags fejlfrie teint, der er resultat af sund kost...
men jeg har noget, der er endnu vigtigere.
- Og hvad er så det? - Venner.
Og dem ville jeg straks bytte for alt det her.
Sten- og mineraludstillingen?
Det lyder rædselsfuldt med eller uden Bert.
Hvad skal jeg gøre?
Forberede din livmoder på hans gigantiske afkom?
Det er ikke morsomt.
Jeg må fortælle ham sandheden:
Selv om jeg ikke havde en kæreste,
ville jeg ikke være interesseret i ham.
De ord har jeg hørt så mange gange.
Fra Linda Nosenchuck, Tammy Rosenworcel...
Padma Kapur, Neha Chowdury...
Marci Grossman, Lisa Mazzarino...
- Megan Pincus... - Tammy Cho...
Hvad hed den pige fra Starbucks?
- Arlene Russell! - Ja, Arlene!
Hun skrev "glem det" på begge vores cappuccinoer.
Stakkels Bert.
Han får en hård eftermiddag.
Hvordan vil I helst have sådan en melding serveret?
Hun skal sætte sig med mig, kigge mig dybt i øjnene og sige:
"Jeg tog fejl. Jeg elsker dig."
Og så kunne hun måske røre mig på en særlig måde.
Sådan skal man afvise en fyr.
Jeg har ikke tid til det her.
Jeg finder ham og er helt ærlig.
- Nej, lad være. - Han bliver ked af det.
Han klatrer nok op ad Empire State Building
og begynder at klaske flyvemaskiner.
Skal vi tale med ham?
Ville I virkelig gøre det?
Ja. Vi har begge været i hans sted.
Vi afviser ham med sympati og respekt.
- Tak skal I have. - Kom så.
Vi siger, hun er lesbisk, ikke?
Jo, selvfølgelig.
Og hold stillingen, tre...
to... en.
Flot.
Så tager vi krigeren II.
Og hold stillingen.
Jeg har læst, at nogle yogier kan beherske kroppen i en sådan grad,
at de kan trække vand op gennem deres genitalier.
Det tror jeg ikke, vi gør i dag.
Det var ærgerligt.
Det må være en god måde at nyde en milkshake
uden at få ishovedpine.
Hej med jer.
Og nu den omvendte kriger.
Hvordan fik hun dig til at lave yoga?
Jeg troede faktisk, hun sagde "Yoda."
Jeg hjælper ham med at slappe af,
for til forskel fra dig støtter han mig.
Hvor mange gange skal jeg sige det?
- Jeg støtter dig. - Tag en pause, Sheldon.
Namaste.
Hvis du støtter mig, hvad så med den opringning?
Godt. Jeg er ikke sikker på, du skulle have sagt op.
Men hvis min mening er så vigtig,
hvorfor spurgte du mig så ikke først?
Skal jeg da have din tilladelse?
Ville du spørge mig, hvis du overvejede at sige dit job op?
Ja. Jeg troede, vores forhold var sådan indrettet,
at vi traf beslutninger i fællesskab.
Tager jeg fejl, bør vi måske tale om,
hvordan vores forhold så faktisk er.
Ja, det bør vi måske.
Hvis I er friske, så er jeg også.
Må vi være lidt alene?
Nej.
Jeg er lige så stor en del af dette forhold som jer,
og det er på høje tid, alle kort bliver lagt på bordet.
Hvor er I på vej hen?
Skal I nogensinde giftes?
Og hvor skal vi så bo? Har I tænkt over det?
- Nej. - Penny?
Hvad har vi gang i?
Vi er ved at planlægge en fremtid,
hvor vi bor sammen med Sheldon for evigt.
Godt. Nu rykker vi.
Jeg ved, du synes, jeg er ubesindig, og du har måske ret.
Men jeg må tage den her chance.
Nemlig. Uanset hvad der står på hendes cv, er hun ikke 22 længere.
Jeg lover, at jeg er på din side.
Ja, det siger du, men du handler ikke derefter.
Sådan er han også over for mig. Hvorfor finder vi os i det?
Jeg kunne aldrig gøre, hvad du gør.
- Jeg ville være rædselsslagen. - Det er også skræmmende.
Jeg har det fint.
Men bare fordi jeg ikke kunne finde på det, skal du ikke lade være.
Og jeg er stolt af dig.
Godt. Tak skal du have.
For at fejre denne forsoning,
så lad os dele en milkshake.
Penny, du må bruge et sugerør.
- Du er her igen. - Ja, jeg er!
Jeg ville sige et par ting mere.
Der er intet galt med Stuarts butik, og han er meget sødere end dig.
Og hvis du stadig har det hæfte, vil jeg gerne købe det nu!
Så gerne.
Vil du have en latte, mens jeg finder det?
Nej, jeg vil ikke!
Jeg vil have en cappuccino og en blåbærscone!
- Jeg har kun med chokolade. - Det lyder endnu bedre!
Tak, fordi I tog med til udstillingen.
Vi er kede af, Amy ikke ville med.
Ja, vi er meget kede af det.
Det gør da ikke noget, når jeg har jer gutter.
Stenudstilling!
(Danish)